0046.xml
چین میں ایک شخص نے پرائمری سکول میں داخل ہو کر چھرا گھونپ کر 6 بچوں کو ہلاک کر دیا
بیجنگ۔ یکم ستمبر (اے پی پی) وسطی چین میں ایک مسلح شخص نے پرائمری سکول میں داخل ہو کر چھرا گھونپ کر 6 بچوں کو ہلاک اور متعدد کو زخمی کردیا۔ مقامی ذرائع ابلاغ کے مطابق یکم ستمبر کو چھٹیوں کے بعد سکول کھلنے کے پہلے دن صوبہ ہوبی کے قصبے شیان میں واقع ایک پرائمری سکول میں ایک مسلح شخص نے گھس کر اپنے سامنے آنے والے بچوں کو چھرے سے حملے کا نشانہ بنایا ۔ حملے کے نتیجے میں 6 زخمیوں میں سے 3 نے ہسپتال جا کر دم توڑا‘ حملے کا محرک پتہ نہیں چل سکا
APP
01.09.14
0046p.xml
چین: جنونی شخص کا سکول میں چاقو سے حملہ ،6 بچے ہلاک حملہ آور اپنے بچے کو سکول میں داخلہ نہ ملنے پر نالاں تھا ،بعد ازاں خود کشی کر لی
بیجنگ(نیوز ایجنسیا ں) وسطی چین میں ایک جنونی شخص کا پرائمری سکول میں گھس کر چاقو سے حملہ ،6 بچے ہلاک،8 زخمی۔میڈیا رپورٹس کے مطابق صوبہ ہوبی کے قصبہ شیان میں واقع پرائمری سکول میں ایک جنونی شخص چاقو لے کر گھس گیا اور 6 بچوں کو قتل کر دیا ۔ جنونی شخص کے حملے میں 8 بچے اور ایک خاتون ٹیچر بھی زخمی ہو گئی۔حملہ آور نے بعد ازاں ایک عمارت سے چھلانگ لگا کر خودکشی کر لی ۔سوشل میڈیا پر یہ بحث جاری ہے کہ حملہ آور اپنے بچے کو سکول میں داخلہ نہ ملنے پر نالاں تھا ۔پولیس نے واقع کی تحقیقات شروع کر دی ۔واضح رہے کہ چین میں چاقو بردار حملہ آوروں کے ہاتھوں سکول کے بچوں کے قتل کے واقعات پہلے بھی پیش آ چکے ہیں۔
daily_dunya
02.09.14